In nomine sanctæ et individuæ Trinitatis. Non debet multis precibus laborare, qui quod pium est desiderat impetrare; ideoque ego Alanus, Dei gratia Autissiodorensis episcopus, capitulum B. Stephani, petitioni tuæ, reverendissime nobis in Christo, Hugo abba ecclesiæ BB. Laurentii et Hilarii de Abbatia, benignum dandus assensum concedenter tibi et ecclesiæ tuæ, videlicet B. Eusebii in eleemosyna, ut quoties in ecclesia nostra canonica vacaverit, quacumque occasione vacaverit, omni exclusa exceptione, totiens ex quo vacasse dignoscitur usque ad unius anni circulum, ecclesia tua redditus canonicæ ex integro habeat; et ut ecclesiæ tuæ in perpetuum rata permaneat ista nostra donatio, in præsenti cartula fecimus eam scribi, et cartulam sigillo proprio, et sigillo capituli nostri muniri. Hujus rei testes, Willermus decanus, Rainaudus archidiaconus, Gaufridus cantor, Germanus subcantor, Hugo lector, Landricus de Dracy, Robertus Stephanus d’Escan, sacerdote, Savericus camerarius, Petrus de Varzy, Gaufridus Gemellus, Anselmus, Robertus de Divione...... diaconi, Ulricus de Legny, Josbertus de Prilly, Stephanus Rabi, Siguinus subdiaconi. Quicumque autem contra hanc piam nostram institutionem temerario ausu ire præsumpserit, nos eum auctoritate Dei, et nostro vinculo anathematis innodamus, donec condigna satisfactione pœniteat. Actum est hoc anno ab Incarnatione Domini, millesimo centesimo quinquagesimo nono, Ludovico rege Francorum, Willelmo Nivernensi consule, Hugone cancellario.